**Csongrád Város Polgármesterétől**

 **M**

Száma: REF/ 8-9 / 2022.

Témafelelős: Tóth Irén

**ELŐTERJESZTÉS**

**Csongrád Városi Önkormányzat Képviselő-testületének**

**2022. március 31.-én tartandó ülésére**

**Tárgy:** Javaslat a 48/2022.(III.25.) önkormányzati határozat értelmében a feladat-ellátási szerződés megkötésére a Dr. Tószegi és Tsa. Egészségügyi Szolgáltató Bt. - al; személyes közreműködő Dr. Tószegi Zsuzsanna háziorvos.

**Tisztelt Képviselő-testület!**

Csongrád Városi Önkormányzat 2022. március 25.-én megalkotott 48/2022.(III.25.) önkormányzati határozata értelmében 2022. április 01.-től elvi döntés született a IX. sz. felnőtt háziorvosi körzet működtetésére vonatkozóan, melynek feladatát feladatellátási szerződés megkötésével Dr. Tószegi Zsuzsanna háziorvos részére, a nevezett kérésére átadja (visszaadja).

A működési engedély kiadásának az egészségügyről szóló 1997. évi CLIV. törvény, valamint az egészségügyi szolgáltatókról és az egészségügyi közszolgáltatások szervezéséről szóló 2003. évi XLIII. törvény, illetve a 60/2003. (X. 20.) ESzCsM. rendelet az egészségügyi szolgáltatások nyújtásához szükséges szakmai minimum feltételeknek Dr Tószegi Zsuzsanna háziorvos eleget tesz. A működtetés alapfeltétele a Csongrád - Csanád Megyei Kormányhivatal Szentesi Járási Hivatala Népegészségügyi Osztálya által kiadott működési engedély, melynek kiadásában köteles eljárni. A finanszírozás biztosításának érdekében finanszírozási szerződést köt a Nemzeti Egészségbiztosító Alapkezelővel.

A praxisengedélyezés ügyében személyesen Dr. Tószegi Zsuzsanna háziorvos köteles eljárni az Országos Kórházi Főigazgatóság Alapellátásfejlesztési Igazgatóságnál.

Dr. Tószegi Zsuzsanna háziorvos (a Dr. Tószegi és Tsa. Egészségügyi Szolgáltató Bt. (Továbbiakban; TÁRSASÁG) keretein belül, mint személyes közreműködő végezné a háziorvosi tevékenységet.

Személyi feltételek tekintetében a TÁRSASÁG vállalta a jelenleg Csongrád Városi Önkormányzat foglalkoztatásában álló, IX.sz. háziorvosi körzetben dolgozó szakdolgozó tovább foglalkoztatását, napi nyolc órában. A szakdolgozó Zsombó – Vargáné Csépe Erzsébet írásban nyilatkozott, és vállalta a továbbfoglalkoztatást. A szakdolgozó írásban nyilatkozott és tudomásul vette, hogy a munkáltatója 2022. 05.01.-től a Dr. Tószegi és Tsa. Egészségügyi Szolgáltató Bt. 6640. Csongrád Gyöngyvirág u 5.

A Polgármester tájékoztatja a Tisztelt Képviselő-testületet, hogy a IX. számú felnőtt háziorvosi körzet praxisjogának kiadása, a működési engedélyeztetési eljárás lefolytatása, valamint a finanszírozási szerződés megkötése az új működtetővel 30 nap elteltével történhet meg az eljáró hivatalok tájékoztatása alapján. Továbbá az egészségügyi alapellátások körzeteiről szóló 9/2022 (II. 25.)önkormányzati rendelettel a IX. sz. felnőtt háziorvosi körzet megszüntetésre került, tehát a körzet visszaállításához új rendeletet megalkotása szükséges, mely rendeletet szintén meg kell küldeni véleményeztetésre az Országos Kórházi Főigazgatósághoz.

A fentiekre figyelemmel, javaslom a körzet jelenlegi önkormányzati működtetésének a fenntartását, az engedélyek kiadásáig és ennek érdekében Dr. Tószegi Zsuzsanna háziorvossal tartós helyettesítésre szóló feladat-ellátási szerződés megkötését a 2. sz. melléklet szerint.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**HATÁROZATI JAVASLAT**

Csongrád Városi Önkormányzat Képviselő-testülete megtárgyalta a „Javaslat a 48/2022.(III.25.) önkormányzati határozat értelmében, a feladat-ellátási szerződés megkötésére a Dr. Tószegi és Tsa. Egészségügyi Szolgáltató Bt. - al; személyes közreműködő Dr. Tószegi Zsuzsanna háziorvos” tárgyú előterjesztést és az alábbi döntést hozza:

1. Csongrád Városi Önkormányzat által működtetett IX-es számú felnőtt háziorvosi körzet 2022.05.01-től átadja Dr. Tószegi Zsuzsanna háziorvos részére, mely feladat ellátására feladat-ellátási szerződést köt. Az orvosi rendelő helyisége továbbra is a 6640 Csongrád Gyöngyvirág u 5. u. alatti orvosi rendelőben 109. – es rendelőhelyiségben működik, a jogszabályi feltételeknek megfelelően.
2. Személyi feltételekben Dr. Tószegi és Tsa. Egészségügyi Szolgáltató Bt. vállalja a szakdolgozó Zsombó – Vargáné Csépe Erzsébet napi nyolc órában történő további foglalkoztatását 2022. 05. 01-től.
3. Személyi feltételekben Dr. Tószegi és Tsa. Egészségügyi Szolgáltató Bt. vállalja háziorvosi feladatellátásának akadályoztatása esetében helyettesítésének maradéktalan szükség szerinti biztosítását, feladat - ellátási szerződés szerint.
4. Az engedélyeztetési eljárás lefolytatásának idejére a IX-es számú háziorvosi körzetet továbbra is Csongrád Város Önkormányzata működteti tartós helyettesítésre szóló feladat-ellátási szerződés megkötésével Dr. Tószegi Zsuzsanna háziorvossal 2022. 04. 01-től.
5. A Képviselő-testület felkéri a polgármestert az 1-es számú melléklet szerinti feladatellátási-szerződést a IX-es számú körzet működtetésére, valamint a 2-es számú melléklet szerinti tartós helyettesítésre szóló feladat-ellátási szerződést, Dr. Tószegi Zsuzsanna háziorvossal kösse meg.
6. Csongrád Városi Önkormányzat az Országos Kórházi Főigazgatóság Alapellátásfejlesztési Igazgatóság részére bejelenti a praxis átadását és a mellékletben szereplő, mindkét fél részéről aláírt feladat - ellátási szerződést megküldi.
7. Dr. Tószegi Zsuzsanna az Országos Kórházi Főigazgatóság Alapellátásfejlesztési Igazgatóság részére benyújtja a praxisengedélyezéshez kapcsolódó dokumentumokat és az engedély kiadásában eljár.
8. A Képviselő-testület felkéri Dr. Tószegi Zsuzsanna háziorvost a működési engedélyeztetési eljárás lefolytatására és a Nemzeti Egészségbiztosítási Alapkezelővel a finanszírozási szerződés megkötésére, 2022. 05. 01-el.
9. Amennyiben Dr. Tószegi Zsuzsanna háziorvos 2022. 05.01. napjáig nem gondoskodik a működési engedély és a finanszírozási szerződés megkötéséről, a körzet működtetése marad Csongrád Városi Önkormányzatnál, és a körzet további sorsáról ismételten dönt a Képviselő-testület.

***Felelős:*** Bedő Tamás polgármester

Dr. Tószegi Zsuzsanna háziorvos

***Határidő***: azonnal

Erről jegyzőkönyvi kivonaton értesítést kap:

1. Képviselő-testület tagjai
2. Dr. Tószegi Zsuzsanna
3. Egészségügyi referens és általa az érintettek

Csongrád, 2022. március 30. Bedő Tamás

 polgármester

Ref: /8-9 /2022. előterjesztés melléklete.

***Feladat-ellátási szerződés***

(Tervezet)

mely létrejött **Csongrád Város Önkormányzata** (képviseletében: Bedő Tamás polgármester, Csongrád, Kossuth tér 7.) és **a Dr. Tószegi és Tsa. Egészségügyi Szolgáltató Bt.; személyes közreműködő Dr. Tószegi Zsuzsanna háziorvos** (továbbiakban: TÁRSASÁG.) között Csongrád város egészségügyi alapellátás feladatainak a IX. sz. felnőtt háziorvosi körzetében történő feladat – ellátására.

Jelen feladat-ellátási szerződésben foglalt kötelezettség teljesítésében személyesen **Dr. Tószegi** **Zsuzsanna háziorvos** köteles eljárni. Ezek teljesítéséért személyes felelősség terheli.

1. A felek rögzítik, hogy közöttük önálló orvosi tevékenységről szóló feladat-ellátási szerződéskötés jön létre.
2. A feladat-ellátási szerződésre az egészségügyről szóló 1997. évi CLIV. tv. az önálló orvosi tevékenységről szóló 2000. évi II. tv. és a társadalombiztosítás pénzügyi alapjairól szóló többször módosított 1992. évi LXXXIV. tv., a 43/1999. (III. 03.) Korm. rendelet és a módosított 4/2000. (II. 25.) EüM. r. az irányadó.
3. Csongrád Városi Önkormányzattal kötött feladat-ellátási szerződés alapján a IX. számú felnőtt háziorvosi körzet a Csongrád Gyöngyvirág u 5. sz. alatti rendelőhelyiségben működik.
4. A TÁRSASÁG szakmai felügyeletét a Csongrád Megyei Kormányhivatal Szentesi Járási Hivatal Járási Népegészségügyi Intézete, a Tisztifőorvos, és a Nemzeti Egészségbiztosítási Alapkezelő látja el. Az utóbbi a finanszírozásban való részvétele miatt érvényesítheti meghatározott jogát.

Amennyiben a felügyelő szervek a vállalkozó szakmai munkáját nem találják megfelelőnek, akkor az önkormányzat kezdeményezi a szerződés felbontását.

1. A rendelési idő, a Csongrád Megyei Kormányhivatal Szentesi Járási Hivatal Járási Népegészségügyi Intézete által kiadott működési engedélyben meghatározott melléklete szerint került kialakításra, napi nyolc órában. A TÁRSASÁG az önkormányzattal egyeztetett rendelési idejét köteles kifüggeszteni és betartani. A rendelőben köteles jól látható hirdetményben tételesen felsorolni azokat a szolgáltatásokat, melyek a biztosítottak részére az alapellátás körében térítésmentesen vehetők igénybe, és azokat is – a díjak megjelölésével, - melyek térítéskötelesek. A Társaság köteles a jogszabályokban előírt nyilvántartások vezetésére, az adatok megőrzésére és a személyiségi jogok védelméről szóló rendelkezések maradéktalan betartására.
2. Csongrád Városi Önkormányzat a IX. számú felnőtt háziorvosi alapellátási körzet lakosságának érdekében a TÁRSASÁG részére folyamatosan biztosítja a Dr. Szarka Ödön Egyesített Egészségügyi és Szociális Intézmény használatában lévő, Csongrád, Gyöngyvirág u. 5. szám alatti épületben biztosított rendelőhelyiség 109.-es számú rendelő helyiség (továbbiakban háziorvosi rendelő) időben elkülönített, rendeltetésszerű működéséhez szükséges egyéb helyiségek közös használatát térítésmentesen, 2022. április 01. napjától kezdődően.

A használatba adás egyéb részletes feltételeit a Dr. Szarka Ödön Egyesített Egészségügyi és Szociális Intézménnyel kötött megállapodás tartalmazza.

A Dr. Szarka Ödön Egyesített Egészségügyi és Szociális Intézmény a TÁRSASÁG terhére, a felek által megállapított és kölcsönösen elfogadott költségfelosztási elvek szerint, az igénybevett szolgáltatások után, a háziorvosi rendelőre jutó költségeket áthárítja.

A költségeket a TÁRSASÁG a részére kibocsátott számla alapján 8 napon belül köteles átutalni a Dr. Szarka Ödön Egyesített Egészségügyi Intézmény részére.

A fentieket és egyéb, az intézményt és a TÁRSASÁGOT érintő kérdéseket külön megállapodásban kell rendezni.

A TÁRSASÁG a más szolgáltatókkal vagy az intézmény alkalmazottaival közösen használt helyiségek, berendezési tárgyak, eszközök, műszerek karbantartásának, javításának rendjéről, közösen viselt felelősségről köteles a többi szolgáltatóval, illetve intézménnyel megállapodni és ezeket a szerződéseket az önkormányzatnak és az intézménynek bemutatni.

A TÁRSASÁG jogosult saját költségén a fűtés-, és az áramfogyasztás önálló mérését lehetővé tevő technikai megoldást alkalmazni, (almérő felszerelése vagy más módon), mely esetben ezen költségeket a mért fogyasztás alapján köteles megfizetni.

A háziorvosi rendelő rendeltetésszerű használata mellett szokásos felújításának, karbantartásának költsége a Társaságot terheli.

Amennyiben rendeltetésszerű használat mellett a szokásostól eltérő mértékű, rendkívüli kiadással járó felújítás szükségessége merülne fel, erre nézve a felek külön megállapodása lesz irányadó.

1. Csongrád város közigazgatási területén a sürgősségi orvosi ügyelet működtetését, illetve munkájának megszervezését a Dr. Szarka Ödön Egyesített Egészségügyi és Szociális Intézmény biztosítja, amelyben a személyesen közreműködő háziorvos megállapodás alapján tevékenységet vállalhat.
2. A TÁRSASÁG kötelezettséget vállal arra, hogy a IX. sz. felnőtt háziorvosi körzet területén (a megállapodás 2. sz. melléklete, a IX. sz. háziorvosi körzet területi leírása) – területi, ellátási kötelezettséggel – a háziorvosi feladatokat folyamatosan ellátja és a hozzá bejelentkezett biztosítottak részére az érvényes előírásoknak, a szakma szabályainak megfelelő háziorvosi szolgáltatást nyújt.

A háziorvosi körzethatárok módosítása, új körzet kialakítása a Képviselő-testület hatásköre, melyet a TÁRSASÁG tudomásul vesz.

1. A TÁRSASÁG elsődleges, személyes és folyamatos ellátást nyújt az egészségi állapot megőrzése, a betegségek megelőzése és gyógyítása céljából.
2. A TÁRSASÁG köteles ellátni a külön jogszabályban foglaltak szerint bejelentkezett biztosítottakat.
3. A gyógyító-megelőző alapellátás keretében feladatkörébe tartozik az egészséges lakosság egészségnevelése és szűrése, a beteg vizsgálata, gyógykezelése, egészségi állapotának ellenőrzése, orvosi rehabilitációja, illetve – szükség esetén – szakorvosi, vagy fekvőbeteg gyógyintézeti vizsgálatra, gyógykezelésére való utalása. E feladatait a rendelőben, indokolt esetben a beteg otthonában végzi.
4. A közegészségügyi-járványügyi feladatok ellátását a 4/2000. (II. 25.) EüM. rendelet-ben foglaltak szerint kell elvégezni.
5. A rendelési idő alatt el kell látni a feladatkörébe utalt orvos-szakértői tevékenységet, melynek keretében – külön jogszabályban foglalt díj ellenében – látleletet ad ki.
6. A személyes közreműködő megszervezi a saját helyettesítését. A helyettesítését csak olyan orvos láthatja el, aki a háziorvosi feladatkörre előírt feltételekkel rendelkezik, vagy munkájának szakmai felügyelete biztosított.
7. A TÁRSASÁG köteles vezetni a háziorvosi szolgálatok által vezetendő nyomtatványok jegyzékét, amelyek adatait számítógépen is nyilvántartja.
8. A TÁRSASÁG ellátja a 13/1992. (VI. 26.) NM. rendelet alapján a közúti járművezetők egészségi alkalmasságának vizsgálatát.
9. A TÁRSASÁG ellátja mindazokat a háziorvosi szolgáltatásokat, amelyeket törvény, rendelet, a szerződés hatálybalépését követően a háziorvosi szolgálat feladatkörébe utal.
10. A szerződő felek jelen feladat-ellátási szerződést 2022. május 1-jétől határozatlan időtartamra kötik.

Csongrád Városi Önkormányzat jelen feladat-ellátási szerződést indokolással akkor mondhatja fel, ha

1. a TÁRSASÁG a feladat-ellátási szerződésben vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat,
2. a TÁRSASÁG önálló egészségügyi tevékenység végzésére való jogosultságát bármely okból elveszti.

A feladat-ellátási szerződést a felek 30 napos felmondási határidővel írásban mondhatják fel.

1. A szerződő felek kötelesek a jelen szerződésben foglaltaktól eltérő feltételéről egymást kölcsönösen tájékoztatni.
2. A feladatot ellátó TÁRSASÁG tudomásul veszi, hogy a nemzeti Egészségbiztosítási Alapkezelővel Finanszírozási szerződést köt. A finanszírozási szerződéskötés jogszabályi feltételeinek a TÁRSASÁG köteles megfelelni.
3. Jelen szerződés jogerőre emelkedett a Csongrád Megyei Kormányhivatal Szentesi Járási Hivatal Járási Népegészségügyi Intézete által kiadott működési engedély birtokában érvényes.
4. Jelen szerződés megszüntetése, módosítása, felülvizsgálata közös megegyezéssel bármikor lehetséges.

A felek rögzítik, hogy jelen szerződésben nem szabályozott kérdésekben a felek között érvényben lévő feladat-ellátási szerződés az irányadó.

1. A felek jogvitájukat tárgyalásos úton rendezik, ennek sikertelensége esetén, bírósági út igénybevétele alkalmára ki kötik, a Csongrádi Járásbíróság kizárólagos illetékességét.

A felek jelen megállapodást, mint akaratukkal mindenben megegyezőt elolvasás és értelmezés után helybenhagyólag aláírták.

Csongrád, 2022. március 31.

 \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 Bedő Tamás

 feladatellátó polgármester

**2. sz. melléklet**

***Feladat-ellátási szerződés***

*(TERVEZET)*

mely létrejött **Csongrád Városi Önkormányzat** (képviseletében: Bedő Tamás polgármester, Csongrád, Kossuth tér 7.) és **a Dr. Tószegi és Tsa. Egészségügyi Szolgáltató Bt.; személyes közreműködő Dr. Tószegi Zsuzsanna háziorvos** (továbbiakban: TÁRSASÁG.) között Csongrád város egészségügyi alapellátás feladatainak a IX. sz. felnőtt háziorvosi körzetében történő feladat – ellátására, tartós helyettesítés jogcímen.

Jelen feladat-ellátási szerződésben foglalt kötelezettség teljesítésében személyesen **Dr. Tószegi** **Zsuzsanna háziorvos** köteles személyesen eljárni. Ezek teljesítéséért személyes felelősség terheli.

1. A felek rögzítik, hogy közöttük önálló orvosi tevékenységről szóló feladat-ellátási szerződéskötés jön létre.
2. A feladat-ellátási szerződésre az egészségügyről szóló 1997. évi CLIV. tv. az önálló orvosi tevékenységről szóló 2000. évi II. tv. és a társadalombiztosítás pénzügyi alapjairól szóló többször módosított 1992. évi LXXXIV. tv., a 43/1999. (III. 03.) Korm. rendelet és a módosított 4/2000. (II. 25.) EüM. r. az irányadó.
3. Csongrád Városi Önkormányzattal kötött feladat-ellátási szerződés alapján a IX. számú felnőtt háziorvosi körzet a Csongrád Gyöngyvirág u 5. sz. alatti rendelőhelyiségben működik.
4. A TÁRSASÁG szakmai felügyeletét a Csongrád Megyei Kormányhivatal Szentesi Járási Hivatal Járási Népegészségügyi Intézete, a Tisztifőorvos, és a Nemzeti Egészségbiztosítási Alapkezelő látja el. Az utóbbi a finanszírozásban való részvétele miatt érvényesítheti meghatározott jogát.

Amennyiben a felügyelő szervek a vállalkozó szakmai munkáját nem találják megfelelőnek, akkor az önkormányzat kezdeményezi a szerződés felbontását.

1. A rendelési idő, a Csongrád Megyei Kormányhivatal Szentesi Járási Hivatal Járási Népegészségügyi Intézete által kiadott működési engedélyben meghatározott melléklete szerint került kialakításra, napi hat órában.
2. Csongrád város közigazgatási területén a sürgősségi orvosi ügyelet működtetését, illetve munkájának megszervezését a Dr. Szarka Ödön Egyesített Egészségügyi és Szociális Intézmény biztosítja, amelyben a személyesen közreműködő háziorvos megállapodás alapján tevékenységet vállalhat.
3. A TÁRSASÁG kötelezettséget vállal arra, hogy a IX. sz. felnőtt háziorvosi körzet területén (a megállapodás 2. sz. melléklete, a IX. sz. háziorvosi körzet területi leírása) – területi, ellátási kötelezettséggel – a háziorvosi feladatokat folyamatosan ellátja és a hozzá bejelentkezett biztosítottak részére az érvényes előírásoknak, a szakma szabályainak megfelelő háziorvosi szolgáltatást nyújt.

A háziorvosi körzethatárok módosítása, új körzet kialakítása a Képviselő-testület hatásköre, melyet a TÁRSASÁG tudomásul vesz.

1. A TÁRSASÁG elsődleges, személyes és folyamatos ellátást nyújt az egészségi állapot megőrzése, a betegségek megelőzése és gyógyítása céljából.
2. A TÁRSASÁG köteles ellátni a külön jogszabályban foglaltak szerint bejelentkezett biztosítottakat.
3. A gyógyító-megelőző alapellátás keretében feladatkörébe tartozik az egészséges lakosság egészségnevelése és szűrése, a beteg vizsgálata, gyógykezelése, egészségi állapotának ellenőrzése, orvosi rehabilitációja, illetve – szükség esetén – szakorvosi, vagy fekvőbeteg gyógyintézeti vizsgálatra, gyógykezelésére való utalása. E feladatait a rendelőben, indokolt esetben a beteg otthonában végzi.
4. A közegészségügyi-járványügyi feladatok ellátását a 4/2000. (II. 25.) EüM. rendelet-ben foglaltak szerint kell elvégezni.
5. A rendelési idő alatt el kell látni a feladatkörébe utalt orvos-szakértői tevékenységet, melynek keretében – külön jogszabályban foglalt díj ellenében – látleletet ad ki.
6. A személyes közreműködő megszervezi a saját helyettesítését. A helyettesítését csak olyan orvos láthatja el, aki a háziorvosi feladatkörre előírt feltételekkel rendelkezik, vagy munkájának szakmai felügyelete biztosított.
7. A TÁRSASÁG köteles vezetni a háziorvosi szolgálatok által vezetendő nyomtatványok jegyzékét, amelyek adatait számítógépen is nyilvántartja.
8. A TÁRSASÁG ellátja a 13/1992. (VI. 26.) NM. rendelet alapján a közúti járművezetők egészségi alkalmasságának vizsgálatát.
9. A TÁRSASÁG ellátja mindazokat a háziorvosi szolgáltatásokat, amelyeket törvény, rendelet, a szerződés hatálybalépését követően a háziorvosi szolgálat feladatkörébe utal.
10. A szerződő felek jelen feladat-ellátási szerződést 2022. április 1-jétől szóló határozatlan időtartamra kötik.

Csongrád Városi Önkormányzat jelen feladat-ellátási szerződést indokolással akkor mondhatja fel, ha

1. a TÁRSASÁG a feladat-ellátási szerződésben vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat,
2. a TÁRSASÁG önálló egészségügyi tevékenység végzésére való jogosultságát bármely okból elveszti.

A feladat-ellátási szerződést a felek 30 napos felmondási határidővel írásban mondhatják fel.

1. A szerződő felek kötelesek a jelen szerződésben foglaltaktól eltérő feltételéről egymást kölcsönösen tájékoztatni.
2. A feladatot ellátó TÁRSASÁG tudomásul veszi, hogy a Nemzeti Egészségbiztosítási Alapkezelővel kötött finanszírozási szerződéssel Csongrád Városi Önkormányzata rendelkezik. A finanszírozási pénzösszeg Csongrád Városi Önkormányzat számlájára érkezik. Jelen szerződés hatálya alatt az önkormányzat, a finanszírozási összegből a IX. sz. háziorvosi körzet működtetésére fordított költségek levonása után, (bérek, rezsiköltségek stb.) átadja a feladatellátó részére. Az elszámolást havonta a TÁRSASÁG részére Csongrád Város Önkormányzata megküldi.
3. Jelen szerződés jogerőre emelkedett a Csongrád Megyei Kormányhivatal Szentesi Járási Hivatal Járási Népegészségügyi Intézete által kiadott működési engedély birtokában érvényes.
4. Jelen szerződés megszüntetése, módosítása, felülvizsgálata közös megegyezéssel bármikor lehetséges.

A felek rögzítik, hogy jelen szerződésben nem szabályozott kérdésekben a felek között érvényben lévő feladat-ellátási szerződés az irányadó.

1. A felek jogvitájukat tárgyalásos úton rendezik, ennek sikertelensége esetén, bírósági út igénybevétele alkalmára ki kötik, a Csongrádi Járásbíróság kizárólagos illetékességét.

A felek jelen megállapodást, mint akaratukkal mindenben megegyezőt elolvasás és értelmezés után helybenhagyólag aláírták.

Csongrád, 2022. március 31.

 \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 Bedő Tamás

 feladatellátó polgármester